Vertumnalia
Vertumnalia erant festum Romanum, Vertumno deo dedicatum, quod die 13 Augusti vel reipublicae liberae tempore 13 Sextilis celebrabatur, Iduum die. Parum certi de Vertumnalibus notum est. In aede Vertumni, in Aventino sita, fortasse celebrabantur. Varro dicit T. Tatium Vertumnum colendum Romae fecit; Propertius (IV 2, 59) Numam simulacrum Vertumni primam statuisse affirmat. Etymologia nominis, quam Ovidius et Propertius citant (quasi qui vertit amnem), vulgaris sed minime credibilis est.